
Bucureşti, 21.04.2021 


		Către,
		            BIROUL PERMANENT AL CAMEREI DEPUTAŢILOR
		Vă înaintăm, alăturat, raportul comun asupra proiectului de Lege pentru modificarea Legii nr.220/2018 privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale, transmis Comisiei pentru mediu şi echilibru ecologic, Comisiei pentru agricultura, silvicultură, industrie alimentară şi servicii specifice, Comisiei pentru administraţie publică şi amenajarea teritoriului și Comisiei juridice, de disciplină şi imunităţi, pentru dezbatere pe fond, în procedură obişnuită, cu adresa nr. PL. x 310 din 1 iulie 2019.


	PREŞEDINTE,

George-Cătălin STÂNGĂ

	PREŞEDINTE,

Adrian-Ionuț
CHESNOIU
	PREŞEDINTE,

Mihai-Alexandru 
BADEA

	PREŞEDINTE,

Simona BUCURA-OPRESCU

R A P O R T      C O M U N
asupra proiectului de Lege pentru modificarea Legii nr.220/2018 privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale
	În conformitate cu prevederile art. 94 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic, Comisia pentru agricultura, silvicultura, industrie alimentara și servicii specifice,  Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate, cu dezbatere pe fond, în procedură obişnuită, cu proiectul de Lege pentru modificarea Legii nr.220/2018 privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale transmis cu adresa nr. PL. x 310 din 1 iulie 2019.
	
	Senatul, în calitate de Primă Cameră Sesizată, a adoptat proiectul de lege ca urmare a depășirii termenului de adoptare, potrivit art.75 alin.(2) teza a III-a din Constitutia României republicată.
 	Consiliul Legislativ avizează favorabil proiectul de lege (nr.212/2019).
	Guvernul nu susține adoptarea proiectul de lege (nr. 83/DPSG/29.01.2020);
	Proiectul de lege are ca obiect de reglementare modificarea Legii nr.220/2018, în vederea sprijinirii unităţilor administrativ-teritoriale, în administrarea cărora se află staţiuni balneoclimaterice, să investească în amenajarea pădurilor-parc din jurul acestor staţiuni.
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările și completările ulterioare membrii celor patru comisii sesizate în fond au examinat proiectul de lege sus mentionat în ședințe separate.
Comisia pentru administraţie publică şi amenajarea teritoriului a examinat proiectul de lege în şedinţa din 11 septembrie 2019. La dezbateri, membrii Comisiei pentru administraţie publică şi amenajarea teritoriului, au fost prezenți conform listei de prezență.
Comisia pentru agricultura, silvicultura, industrie alimentara și servicii specifice au examinat proiectul de lege în şedinţa din data de 9 februarie 2021. Membrii Comisiei au fost prezenți conform listei de prezență.
	Comisia juridică, de disciplină şi imunităţi au examinat proiectul de lege în şedinţa din 5 martie 2021, desfășurată atât la sediul Parlamentului pentru unii membri ai comisiei, cât și prin mijloace electronice pentru alți membri. La dezbateri, membrii Comisiei juridice, de disciplină şi imunităţi au fost prezenți conform listei de prezență.

Comisia pentru mediu şi echilibru ecologic a examinat proiectul de lege în şedinţa din 20 aprilie 2021, desfășurată atât la sediul Parlamentului pentru unii membri ai comisiei, cât și prin mijloace electronice pentru alți membri. Din numărul total de 16 membri ai Comisiei pentru mediu şi echilibru ecologic au fost prezenți la dezbatere 12 deputați.
	În urma dezbaterilor şi a opiniilor exprimate, membrii celor patru Comisii au hotărât, cu majoritate de voturi, să propună plenului Camerei Deputaților  respingerea proiectului de Lege pentru modificarea Legii nr.220/2018 privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţiadministrativ-teritoriale, din următorul considerent: 
	- conform Deciziei Curţii Constituţionale nr. 1/2014 în cazul transferului bunurilor imobile, trebuie indicate elementele cadru de descriere tehnică, respectiv suprafeţele, numărul de carte funciară, datele cadastrale în vederea identificării corecte a imobilelor din proiectul de lege.
	 În funcţie de obiectul şi conţinutul său, propunerea legislativă face parte din categoria legilor organice.



	PREŞEDINTE,

George-Cătălin STÂNGĂ






	PREŞEDINTE,

Adrian-Ionuț
CHESNOIU
	PREŞEDINTE,

Mihai-Alexandru
BADEA

	PREŞEDINTE,

Simona BUCURA-OPRESCU






	SECRETAR

Bogdan-Alexandru BOLA










	SECRETAR

Constantin BÎRCĂ
	SECRETAR

Cristian-Tudor BĂCANU
	SECRETAR

Dumitru FLUCUȘ







	Consilier parlamentar, 
Alina Alexandriuc
	Șef Serviciu Anton Păstinaru 
Întocmai: consultant Mirela Baciu
	
	Consilier parlamentar, 
Alina Tănase

